
IGNALINOS RAJONO SAVIVALDYBĖS TARYBA

DĖL IGNALINOS RAJONO SAVIVALDYBĖS RENGINIŲ ORGANIZAVIMO VIEŠOSIOSE VIETOSE TVARKOS APRAŠO PATVIRTINIMO

2024 m. vasario 15 d. Nr. T-7

Ignalina

[bookmark: n_0]Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi,  įgyvendindama Ignalinos rajono savivaldybės 2018–2024 metų strateginio plėtros plano, patvirtinto Ignalinos rajono savivaldybės tarybos 2017 m. gruodžio 21 d. sprendimu Nr. T-153 „Dėl Ignalinos rajono savivaldybės 2018–2024 metų strateginio plėtros plano patvirtinimo“, 1 priedo „Ignalinos rajono savivaldybės 2018–2024 metų strateginio plėtros plano priemonių planas“ II prioriteto „Žmogiškųjų išteklių ir visuomenės socialinės gerovės plėtra“ 2.2 tikslo „Kūrybingos ir pilietiškos visuomenės ugdymas“  2.2.1 uždavinio „Plėtoti rajono kultūrinę veiklą“ 2.2.1.5 priemonę „Užtikrinti kultūros paslaugų kokybę ir didinti jų prieinamumą Ignalinos rajone“, atsižvelgdama į Utenos apskrities vyriausiojo policijos komisariato Ignalinos rajono policijos komisariato 2023 m. gruodžio 20 d. raštą Nr. 89-S-3572 „Dėl siūlymų keisti renginių organizavimo tvarką pakeitimo“, Ignalinos rajono savivaldybės taryba nusprendžia: 
1. Patvirtinti Ignalinos rajono savivaldybės renginių organizavimo viešosiose vietose tvarkos aprašą (pridedama).
[bookmark: n_1]2. Pripažinti netekusiu galios Ignalinos rajono savivaldybės tarybos 2012 m. lapkričio 22 d. sprendimą Nr. T-181 „Dėl Renginių organizavimo Ignalinos rajono savivaldybės viešosiose vietose taisyklių patvirtinimo“.
3. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.
	

Savivaldybės meras                                                                                                        Laimutis Ragaišis




PATVIRTINTA
Ignalinos rajono savivaldybės tarybos
2024 m. vasario 15 d. sprendimu Nr. T-7

IGNALINOS RAJONO SAVIVALDYBĖS RENGINIŲ ORGANIZAVIMO VIEŠOSIOSE VIETOSE TVARKOS APRAŠAS  

I SKYRIUS
BENDROSIOS NUOSTATOS

1. Ignalinos rajono savivaldybės renginių ir pramoginių paslaugų organizavimo viešosiose vietose tvarkos aprašas (toliau – Aprašas) nustato bendruosius renginių ir pramoginių paslaugų organizavimo Ignalinos rajono viešosiose vietose reikalavimus, prašymų leisti organizuoti renginius ir pramogines paslaugas nagrinėjimo, leidimų išdavimo tvarką, renginių, pramoginių paslaugų organizatorių ir dalyvių teises, pareigas ir atsakomybę. 
2. Pagrindinės šiame Apraše vartojamos sąvokos:
2.1. Atrakcionų parkas – pramoginiai įrenginiai ir jų įranga, skirti viešai naudoti asmenims linksminti jais pramogaujant: pramoginiai įrenginiai, priskirti potencialiai pavojingiems įrenginiams, ir nesudėtingi atrakcionai, nepriskirti potencialiai pavojingiems įrenginiams. 
2.2. Komercinis renginys – viešojoje vietoje vykstantis renginys, į kurį patekimas yra mokamas (platinami bilietai į renginį žiūrovams ir / ar dalyviams, renkamas registracijos mokestis ir pan.). Taip pat komerciniu renginiu laikoma iš anksto nustatytu laiku vykdoma pramoginių, sporto, laisvalaikio, reklaminių renginių, varžybų organizavimo ir kita panaši veikla, kuria veiklos organizatorius siekia finansinės naudos. Komerciniu renginiu nelaikoma veikla (nepriklausomai, ar tokia veikla yra siekiama finansinės naudos), vykdoma privačioje namų valdoje.
2.3. Leidimas – Ignalinos rajono savivaldybės administracijos direktoriaus įsakymas, kuriuo patvirtinamas leidimas organizuoti renginį ar teikti pramoginę paslaugą Ignalinos rajono viešojoje vietoje (toliau – Leidimas). 
2.4. Nedidelis renginys – renginys, kuriame planuojamas dalyvių skaičius neviršija 100 žiūrovų.
2.5. Didelis renginys – nuo 100 iki  500 žiūrovų.
2.6. Masinis renginys – renginys, kuriame dalyvauja daugiau nei 500 žiūrovų.
2.7. Pramoginė paslauga – paslauga, skirta viešai asmenims linksmintis ir pramogauti: kilnojamas atrakcionų parkas, vandens atrakcionai, pripučiamas batutas, kilnojamas batutas, pripučiamas baseinas, oro balionas, žaidimų aikštelė, pramogų parkas, pramoginės transporto priemonės, riedlentės, riedučiai ir panašiai. 
2.8. Renginio organizatorius – fizinis asmuo ar įstatymų nustatyta tvarka įregistruotas juridinis asmuo.
2.9. Koordinatorius – savivaldybės administracijos direktoriaus paskirtas darbuotojas/ valstybės tarnautojas, atsakingas už dokumentų nagrinėjimą ir leidimų renginiui organizuoti parengimą (toliau – Koordinatorius).
2.10. Renginys – šventė, koncertas, sporto varžybos, mugė, festivalis, paroda, reklaminė, socialinė ar kitokio pobūdžio akcija, ceremonija, atmintinos dienos minėjimas, cirko ir teatro vaidinimas, filmo (vaizdo klipo) filmavimas, masinė fotosesija, teatralizuotos eitynės, meninė akcija, meninė instaliacija,  renginiai ant vandens telkinių ir kiti vieši organizuoti žmonių susibūrimai. 
2.11. Viešoji vieta – Ignalinos rajono savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (aikštės, skverai, parkai, pėsčiųjų takai, paplūdimiai, stadionai ir kitos žmonių susibūrimams skirtos vietos), į kurią turi teisę patekti visi asmenys ir kurioje būnant asmeniui keliami tam tikri elgesio reikalavimai: gerbti ir nepažeisti kitų žmonių teisių, rimties, netrukdyti jiems. 
3. Renginio organizatoriai, norintys Ignalinos rajono viešosiose vietose organizuoti renginį ar teikti pramoginę paslaugą, turi turėti Leidimą.
4. Leidimo organizuoti renginį viešoje vietoje nereikia nedideliems renginiams, kuriuos organizuoja savivaldybės biudžetinės įstaigos ir rajone veikiančios valstybinės įstaigos (toliau – Įstaigos). Įstaigos ne vėliau nei 10 darbo dienų iki renginio pradžios kreipiasi į Utenos apskrities vyriausiojo policijos komisariato Ignalinos rajono policijos komisariatą (toliau – Policija) dėl renginio dalyvių saugumo ir viešosios tvarkos palaikymo priemonių suderinimo. 
5. Organizuodamos didelius renginius, Įstaigos ne vėliau nei 10 darbo dienų iki renginio pradžios kreipiasi į Policiją dėl renginio dalyvių saugumo ir viešosios tvarkos palaikymo priemonių suderinimo. Jei dideliame renginyje planuojama prekyba alkoholiniais gėrimais, numatomas eismo ribojimas ar pan., suderinus su Policija, nusprendžiama dėl poreikio sudaryti sutartį su apsaugos paslaugą teikiančia įmone. 
6. Organizuodamos masinius renginius, Įstaigos sudaro sutartį su apsaugos paslaugą teikiančia įmone ir parengtą apsaugos organizavimo planą suderina su Policija. 

II SKYRIUS
PRAŠYMŲ PATEIKIMAS, NAGRINĖJIMAS IR SPRENDIMŲ PRIĖMIMAS

7. Prašymas dėl Leidimo organizuoti renginį Savivaldybės administracijai pateikiamas ne vėliau kaip 7 darbo dienos iki renginio pradžios. Pateikus prašymą, nesilaikant termino, Leidimas renginiui gali būti neišduodamas.
8. Prašymo (1 priedas) ir Leidimo (2 priedas) formos skelbiamos Savivaldybės interneto svetainėje www.ignalina.lt 
9. Renginio organizatorius pasirašytą prašymą pateikia Savivaldybės administracijos direktoriui raštu, paštu arba elektroninėmis priemonėmis.
10. Renginio organizatorius kartu su nustatytos formos užpildytu prašymu privalo pateikti šiuos dokumentus:
10.1. įmonės, įstaigos, organizacijos registravimo pažymėjimo kopiją (fiziniams asmenims verslo liudijimo  ar individualios veiklos pažymos kopijos);
10.2. jei fizinis asmuo nesiverčia individualia veikla ar nevykdo verslo, šie dokumentai neteikiami.
11. Prašymas, išskyrus nedidelių Renginių organizatorius, kuriems taikomos tik Aprašo 11.1 papunkčio nuostatos, turi būti suderintas su Aprašo 11.1–11.10 papunkčiuose nurodytomis institucijomis, pateikiant suderinimo žymas ir susijusių sudarytų paslaugų sutarčių kopijas (jei tokios bus):
11.1. dėl renginio dalyvių saugumo ir viešosios tvarkos palaikymo – su Policija (nedideliems renginiams);
11.2. dėl žmonių ir objektų saugumo užtikrinimo renginio teritorijoje – su saugos tarnyba. Apsaugos organizavimo planas, eismo ribojimo schema turi būti suderinti su Policija (dideliems ir masiniams renginiams);
11.3. dėl prekybos maisto produktais ar teikiamomis maitinimo paslaugomis – su Valstybine maisto ir veterinarijos tarnyba; 
11.4. dėl pirminės medicininės pagalbos suteikimo užtikrinimo renginio metu (sporto renginiams) – su įstaigomis, turinčiomis teisę teikti pirminę medicininę pagalbą; 
11.5. dėl minimalių higienos reikalavimų užtikrinimo renginio teritorijoje renginio metu (visiems ilgesniems nei 2 val. renginiams, visiems renginiams, kai teikiamos prekybos paslaugos) – su įstaigomis, teikiančiomis biotualetų nuomos, šiukšlių tvarkymo paslaugas;
11.6. dėl renginio metu vykdomų veiklų, kurioms taikomi priešgaisrinės saugos reikalavimai, saugumo – pateikti tokių veiklų išdėstymo schemą, suderintą su Panevėžio  priešgaisrinės gelbėjimo valdybos Ignalinos rajono priešgaisrine gelbėjimo tarnyba; 
11.7. dėl parodomųjų skrydžių saugumo – su aviacija susijusių priemonių virš renginio teritorijos turėti Lietuvos Respublikos civilinės aviacijos direkcijos leidimą;
11.8. dėl kilnojamų atrakcionų parkų įrengimo saugumo, jeigu bus organizuojamas kilnojamas atrakcionų parkas, kuriame veiks pramoginiai įrenginiai, priskiriami potencialiai pavojingiems įrenginiams, – pateikti įrenginių techninės būklės tikrinimo  išvados kopiją.
11.9. dėl renginių su gyvūnais – suderinti su Valstybinės maisto ir veterinarijos tarnybos atitinkamo departamento skyriumi;
11.10. dėl parko lankytojo bilietų – suderinti su Aukštaitijos nacionalinio parko ir Labanoro regioninio parko direkcija (toliau – Valstybinis parkas), jeigu renginys vyksta Valstybiniame parke ir jame planuojamas dalyvių skaičius yra 100 ir daugiau žmonių,  ir kuriuo organizatorius siekia pelno (pajamų). 
12. Jei prašyme dėl Leidimo išdavimo organizuoti renginį pateikta neišsami informacija (dėl renginio turinio, vietos, laiko ar kt.), Koordinatorius prašo per 3 darbo dienas pateikti papildomus dokumentus ar informaciją. 
13. Sprendimą išduoti leidimą organizuoti renginį priima Savivaldybės administracijos direktorius.
14. Atsižvelgiant į Savivaldybės bendruomenės ir jai atstovaujančių institucijų interesus bei kitas svarbias aplinkybes (planuojamo renginio teritoriją, vietą, sezoną, dalyvių skaičių, renginio pobūdį ar jo turinį, Savivaldybės ar valstybės nustatytus ribojimus ar reikalavimus renginiams ir kt.), Savivaldybės administracijos direktorius arba Koordinatorius, suderinęs su Savivaldybės administracijos direktoriumi, gali pasiūlyti Renginio organizatoriui kitą renginio vietą ir (ar) laiką. Renginio organizatoriui atsisakius pakeisti vietą ir (ar) laiką, Leidimas renginiui neišduodamas.
15. Leidimas organizuoti renginį neišduodamas: 
15.1. jeigu Renginio organizatorius nepateikia patikslintų dokumentų ar informacijos per Koordinatoriaus nustatytą laiką;  
15.2. jeigu Renginio organizatorius atsisako pakeisti renginio vietą ir (ar) laiką Aprašo 14 punkte numatytu atveju; 
15.3. jeigu Renginio organizatoriui  buvo paskirta administracinė nuobauda už padarytus teisėtvarkos pažeidimus organizuojant renginį, jo organizuotas renginys buvo nutrauktas dėl tvarkos pažeidimų arba dėl didelės materialinės žalos padarymo, ar Renginio organizatorius nesutvarkė renginio vietos jam pasibaigus, ar Policija yra pateikusi informaciją, kad Renginio organizatorius ankstesnį kartą nesilaikė teisės aktuose nustatytų reikalavimų, Leidimas neišduodamas dvejus metus nuo padaryto pažeidimo datos.
16. Renginio organizatorius, gavęs Leidimą, privalo jį turėti renginio vietoje ir saugoti iki renginio pabaigos, prireikus – pateikti policijos pareigūnams bei valdžios atstovams. Leidimo kopija ir papildomi dokumentai saugomi pas Koordinatorių.

III SKYRIUS
RENGINIŲ LAIKAS IR VIETA

17. Renginių vieta gali būti bet kuri su Savivaldybės administracija suderinta Ignalinos 
 rajono viešoji vieta, tačiau tik ta vieta, kurioje galima pritaikyti šiame Apraše numatytus renginių saugumo reikalavimus. 
18. Renginiai viešose vietose gali vykti nuo 8 val. iki 22 val., išskyrus Šv. Kalėdų, Naujųjų 
metų, Joninių, Ignalinos, Dūkšto miesto šventes, miesto gimtadienio, seniūnijų miestelių gimtadienių  švenčių ir  Ignalinos rajono savivaldybės pagrindinių renginių plane numatytus renginius, kurie gali vykti nuo 8 val. iki 02 val.

IV SKYRIUS
REIKALAVIMAI RENGINIŲ ORGANIZATORIAMS

19. Renginio organizatorius privalo:
19.1. renginį suderinti su visomis įstaigomis ir institucijomis, kurios yra būtinos pagal renginio pobūdį;
19.2. užtikrinti žmonių bei renginyje naudojamo turto saugumą;
19.3. palaikyti švarą ir tvarką;
19.4. ilgesnių kaip 2 val. ir renginių su lauko prekyba vietas pagal numatomą dalyvių ar žiūrovų skaičių aprūpinti reikalingu kiekiu lauko tualetų;
19.5. renginių metu neviršyti Savivaldybės tarybos nustatytų triukšmo lygio rodiklių Savivaldybės teritorijoje;
19.6. sumokėti Savivaldybės tarybos nustatytas vietines rinkliavas;
19.7. pristatyti Savivaldybės administracijai iki Leidimo išdavimo dokumentus, įrodančius Renginio organizatoriaus pasiruošimą renginiui (suderintas schemas, leidimus, licencijas, raštiškus įsipareigojimus arba sutartis, mokėjimo ir kitus dokumentus);
19.8. nutraukti renginį, kai jis nebetenka Leidime nurodyto pobūdžio arba iš renginio nepašalinami asmenys, kurie pažeidžia Lietuvos Respublikos įstatymus, arba kurstoma pažeidinėti įstatymus, dorovę, kyla grėsmė žmonių sveikatai ir turtui;
19.9. apie atsisakymą organizuoti numatytą renginį būtina nedelsiant informuoti Koordinatorių;
19.10. laikytis ir užtikrinti, kad renginio metu būtų laikomasi Lietuvos Respublikos įstatymų, šio Aprašo, nustatytų viešosios tvarkos, kelių eismo, priešgaisrinės saugos, darbo saugos ir kitų Savivaldybės teritorijoje galiojančių taisyklių, gerbti visuomenės priimtas moralės vertybes, vykdyti teisėtus valdžios atstovų bei Policijos pareigūnų reikalavimus.

V SKYRIUS
BAIGIAMOSIOS NUOSTATOS

20. Policija, prieš renginį pastebėjusi, kad nėra imtasi numatytų žmonių saugumo užtikrinimo priemonių, gali uždrausti pradėti renginį, kol saugumas nebus užtikrintas. Policija gali nutraukti renginį, jei jo metu kyla grėsmė žmonių saugumui ir grėsmei pašalinti nėra kitų priemonių.
21. Renginio organizatorius atsako už renginio išorinės reklamos, susijusios su konkrečiu renginiu, naudojimą, už dalyvių ir žiūrovų saugumą, už renginio ir pasiruošimo renginiui metu naudojamo turto apsaugą. 
22. Renginio organizatoriui iškeltų reikalavimų vykdymą kontroliuoja Savivaldybės administracijos direktoriaus įgalioti Savivaldybės darbuotojai, Policijos pareigūnai, taip pat institucijos, išdavusios specialius leidimus bei derinimus, susijusius su organizuojamu renginiu. 
23. Organizatoriai privalo laikytis visų įsipareigojimų, nurodytų Leidime. 
24. Apraše nereglamentuoti klausimai sprendžiami Lietuvos Respublikos įstatymų nustatyta tvarka.
25. Aprašas keičiamas ar pripažįstamas netekusiu galios Savivaldybės tarybos sprendimu.

_________________





Ignalinos rajono savivaldybės renginių
organizavimo viešosiose vietose
tvarkos aprašo
1 priedas

(Prašymo dėl renginio organizavimo Ignalinos rajono savivaldybės viešojoje vietoje forma)
_______________________________________________________________________________
_______________________________________________________________________________
(juridiniai asmenys – renginio organizatoriaus vardas, pavardė arba juridinio asmens pavadinimas, kodas, buveinės adresas, telefonas, el. paštas) 
_______________________________________________________________________________
_______________________________________________________________________________
(fiziniai asmenys – renginio organizatoriaus vardas, pavardė, adresas (gyvenamoji vieta), telefonas, el. paštas) 

Ignalinos rajono savivaldybės administracijai

PRAŠYMAS LEISTI
ORGANIZUOTI RENGINĮ IGNALINOS RAJONO SAVIVALDYBĖS VIEŠOJOJE VIETOJE 
__________________________
(data, Nr.)

1. Renginio pavadinimas __________________________________________________________
2. Renginio forma ________________________________________________________________
3. Renginio pobūdis ______________________________________________________________
(komercinis, nekomercinis)
4. Trumpas renginio turinys: ______________________________________________________
(tematika, kokioms amžiaus ir visuomenės grupėms skirtas)
[bookmark: _Hlk72163152]_______________________________________________________________________________
_______________________________________________________________________________

5. Renginio data, pradžios ir pabaigos laikas: ________________________________________

6. Renginio vieta (adresas) _________________________________________________________

7. Numatomas  žiūrovų skaičius:  ___________________________________________________ 

8. Renginio dalyvių ir žiūrovų saugumo užtikrinimas (suderinimas su Policijos ir (arba) saugos tarnybomis, priemonių plano renginio dalyvių ir žiūrovų saugumui užtikrinti, sutarčių dėl viešosios tvarkos užtikrinimo kopijos): ________________________________________________________________________________________________________________________________________________________________
9. Higienos reikalavimų užtikrinimas:
(suderinimas su biotualetų nuomos, šiukšlių tvarkymo paslaugas teikiančiomis  įmonėmis ar sutarčių kopijos)
________________________________________________________________________________
________________________________________________________________________________
10. Medicinos pagalbos teikimas ( suderinimas su greitąją medicinos pagalbą teikiančia įstaiga arba sutarties kopija): ________________________________________________________________________________________________________________________________________________________________
11. Numatomą prekybą ( paslaugos teikimo ar prekybos laikas, prekybos vietų skaičius, iš jų - kiek bus prekybinių taškų, prekiaujančių alkoholiniais gėrimais)
(suderinimas su Valstybine maisto ir veterinarijos tarnyba):
________________________________________________________________________________________________________________________________________________________________
12. Renginiai su gyvūnais (suderinimas su Valstybine maisto ir veterinarijos tarnyba): ________________________________________________________________________________________________________________________________________________________________
13. Priešgaisrinę saugą (suderinimas su priešgaisrinę saugą užtikrinančia įstaiga schema, planas, kai vykdomos veiklos, kurioms taikomi priešgaisrinės saugos reikalavimai (pirotechnikos priemonės, naudojama atvira ugnis ir kt.):
_______________________________________________________________________________ 
[bookmark: _Hlk72167312]________________________________________________________________________________
[bookmark: _Hlk72168498]14. Potencialiai pavojingų pramoginių įrenginių naudojimas ( įrenginių techninės būklės tikrinimo priežiūros tarnybos išvados kopija) 
[bookmark: _Hlk72221677]________________________________________________________________________________________________________________________________________________________________15. Parodomųjų skrydžių naudojimas (Lietuvos Respublikos civilinės aviacijos  leidimo kopija):
[bookmark: _Hlk72168693]________________________________________________________________________________

16. Renginys valstybinio parko teritorijoje (suderinimas su Aukštaitijos nacionalinio parko ir Labanoro regioninio parko direkcija):
________________________________________________________________________________________________________________________________________________________________

PRIDEDAMA (išvardinami pridedami dokumentai):
1. _____________________________________________________________________________
2. _____________________________________________________________________________
3.______________________________________________________________________________
4. ______________________________________________________________________________

Tvirtinu, kad prašyme pateikta informacija yra  teisinga.                          
(Renginio organizatorius)                   (Parašas)                                                         (Vardas, pavardė)         



________




Ignalinos rajono savivaldybės renginių
organizavimo viešosiose vietose
tvarkos aprašo
2 priedas

(Leidimo dėl renginio organizavimo Ignalinos rajono savivaldybės viešojoje vietoje forma)

[image: ]

IGNALINOS RAJONO SAVIVALDYBĖS ADMINISTRACIJA

LEIDIMAS DĖL RENGINIO ORGANIZAVIMO IGNALINOS RAJONO SAVIVALDYBĖS VIEŠOJOJE VIETOJE 
__________________________
(data, Nr.)
Ignalina

Išnagrinėjus _______________________________________________ (organizatoriaus rekvizitai)
_______________________________________________________________________________
(prašymo data)
prašymą Nr.__________Dėl_________________________________________________________

________________________________________________________________________________

leidžiama organizuoti:

1. Renginio pavadinimas ir forma ____________________________________________________
_______________________________________________________________________________

2. Renginio pobūdis (komercinis, nekomercinis)_________________________________________

3. Renginio data ir laikas ___________________________________________________________

4. Renginio vieta __________________________________________________________________
________________________________________________________________________________

5. Renginio trukmė ________________________________________________________________

6. Numatomas renginio dalyvių ir žiūrovų skaičius_______________________________________

7. Atsakingas už renginį asmuo (vardas, pavardė, telefonas, el. paštas)

 ________________________________________________________________________ 

Leidimą išdavė

Administracijos direktorius                                                                          (Vardas, pavardė, parašas)	
____

